Document ID: /roh_data/filtered/fineweb-2-filterrobots_roh.jsonl.gz/20463

L’Uniun purila grischuna pretenda da l’Uffizi federal d’ambient d’adattar la basa legala en connex cun il luf. Quai en vista da l’ultima attatga d’in luf sin nursas en ina stalla a Trun. Cun entrar la stalla haja il luf cleramain surpassà in cunfin. En tals cas stoppia esser pussaivel da reagir immediat, scriva l’Uniun purila grischuna. La regenza grischuna duai s'engaschar che l'Uffizi federal d’ambient adatteschia la basa legala en connex cun il luf. Quai era en vista che la populaziun da lufs s'augmentia adina pli fitg.
RR novitads 11:00